شەفەق نیوز/ مەسرور بارزانی سەرۆک حکومەت هەرێم کوردستان،
ئمڕوو شەممە، بەیاننامەیگ دەربارەی پەلامارە تیرۆریەکان دەرکرد ک لە محوەر بەردێ -
ئاڵتون کوپری لەبان هێزەیڵ پێشمەرگە جیوەجی کرد.
بارزانی لە بەیاننامەگە وت: چەنا چەنیگ دووپات کردیمن  ک ریخریاگ داعش هیمان هەڕەشە ومەترسی راسییگ لە
فرەی شوینەیل عراق دیرێد، وەتایبەت لە ناوچە کوردستانیەکان لە دەیشت ئیدارەی حکومەت
هەرێم، و ئەو بۆشایی ئەمنیە لە سنوور ئیداری ئەو ناوچەیلە وەکار تیارێد، ئەراوە دووارە
دووپات کەیمن لەبان کرنگی گورجەوکردن هاوکاری ئەمنی هاوبەش لەناوبەین سوپای عراق و
هێزەیل پێشمەرگە.
وتیش: نووڕیمن ک گرنگە هاوپەیمان ناودەوڵەتی وەردەوام بوود
لە ڕاهێنان و دەسمیەتی  هێزەیل پێشمەرگە و سوپای
عراق، و جەخت کرد لە گرنگی مەنینی لە عراق ئەرا نواگردن ریخریاگ داعش و کۆتایی هاوردن
وەو هەڕەشەیل تیرۆری وەردەوامە لەبان هەرێم کوردستان و عراق وەگشتی.
